《刘生》
隋代·柳庄

座惊称字孟，豪雄道姓刘。广陌通朱邸，大路起青楼。

耍贤驿已置，留宾辖且投。光斜日下雾，庭阴月上钩。

作者简介：河东解人，字思敬。柳靖弟。博览典籍，兼善辞令，有经世之才。初仕于后梁，为萧参军。累迁至鸿胪卿，曾劝萧岿依北周，得安保一隅。及文帝受禅，庄数入朝，帝深加慰勉。梁国废，授开府仪同三司，除给事黄门侍郎。庄明习旧典，雅达政事，凡所驳正，帝莫不称善。后为饶州刺史，有能名。卒于官。